
REPUBLIKA E SHQIPËRISË
BASHKIA  SHKODËR



SHPALLJE PËR  LËVIZJE PARALELE DHE  NGRITJE NË DETYRË
 
NË KATEGORINË  E MESME  DHE TË ULËT DREJTUESE


Në zbatim të nenit 26 të ligjit 152/2013 “Për nëpunësin civil” i ndryshuar, si dhe të Kreut II dhe III, të Vendimit nr.242, datë 18/03/2015 “Për plotësimin e vendeve të lira në kategorinë e ulët dhe të mesme drejtuese“ ,i ndryshuar; Bashkia Shkodër shpall procedurat e lëvizjes paralele dhe ngritjes në detyrë për pozicionin:



Drejtor,  Drejtoria Juridike  
                                              Kategoria e pagës II-b
            
	
Data e dorëzimit të dokumentave:
              
             LËVIZJA PARALELE
	


                  20 Gusht 2020
                  

	
Data e dorëzimit të dokumentave:

               NGRITJE NË DETYRË
	                       


                   26 Gusht 2020





Përshkrimi përgjithësues i punës për pozicionet  si më sipër është:


a) Hartimi i planeve strategjike dhe vjetore të drejtorisë
b) Ndarja e detyrave sipas sektorëve. 
c) Organizon dhe koordinon punën e sektorëve në bazë të strukturës së drejtorisë.
 d) Përfaqëson drejtorinë në probleme të ndryshme që mund të dalin, brenda strukturave të institucionit në të cilin funksionon si dhe jashtë tij. 
e) Përgatit projekt-urdhëra dhe udhëzime në kuadrin e drejtorisë dhe me miratim të kryetarit të bashkisë, mbi probleme që kanë lidhje me drejtimin sa më të mirë të drejtorisë në zbatim të kompetencave të tij dhe legjislacionit në fuqi.
 f) Relaton pranë kryetarit të bashkisë në çdo kohë mbi ecurinë e punës së drejtorisë, për probleme të ndryshme, propozon mënyrën e zgjidhjes së tyre, si dhe për problemet e hasura gjatë zbatimit të tyre. 
g) Kërkon nga sektorët në varësi, plan pune javor dhe raport mbi aktivitetin e sektorëve me periudhë gjashtë mujore dhe vjetore, mbi funksionimin e tyre dhe kryerjen e detyrave të ngarkuara në kuadrin e drejtorisë. 
 h) Miraton planin e punës së propozuar nga përgjegjësit e sektorëve për specialistët e sektorëve.
 i) Kontrollon punën e zyrave dhe kur vëren shkelje të procedurave dhe të etikës së punës propozon marrjen e masave administrative ndaj vartësve të tij në përputhje me legjislacionin në fuqi. 
j) Kërkon nga sektorët kryerjen e procedurave ligjore në afat dhe në përputhje me legjislacionin në fuqi.

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil. Vetëm në rast se në përfundim të proçedurës së lëvizjes paralele rezulton se ky pozicion është ende vakant, ai është i  vlefshëm për konkurim nëpërmjet proçedurës së ngritjes në detyrë në shërbimin civil 

	
1.1
	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon:

a - Të jenë nëpunës civilë të konfirmuar, brenda së njëjtës kategori II-b;
b - Të mos kenë masë disiplinore në fuqi;
c - Të kenë të paktën vlerësimin e fundit “mirë” apo “shumë mirë”.

Kandidatët duhet të plotësojnë kërkesat e posaçme si vijon:

a - Të zotërojnë diplomë të nivelit "Master Shkencor" në Shkencat Juridike.     
      Edhe diploma e nivelit "Bachelor" duhet të jetë në të njëjtën fushë;
b - Të kenë të paktën 5 vite përvojë pune në këtë profesion ;

	1.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentat si më poshtë:

1.   Jetëshkrim i plotësuar në përputhje me dokumentin tip ;
2. Fotokopje të diplomës dhe listës së notave (përfshirë edhe diplomën bachelor);
3. Fotokopje të librezës së punës (të gjitha faqet që vërtetojnë eksperiencën në  punë);
4. Fotokopje të letërnjoftimit (ID);
5. Vërtetim të gjendjes shëndetësore;
6. Vertetim të gjendjes gjyqësore/ Vetëdeklarim të gjëndjes gjyqësore;
7. Vertetim per mosndjekje penale nga organet gjyqesore (gjykate dhe prokurori)
8. Vlerësimin e fundit nga eprori direkt;
9. Vërtetim nga institucioni që nuk ka masë displinore në fuqi.
10. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetë shkrimin tuaj;
11. Lista e dokumentave të sipërcituar të jetë e inventarizuar dhe e nënshkruar nga kandidati.



Aplikimi dhe dorëzimi i dokumentave bëhet  pranë  Zyrës me një Ndalesë në  Bashkinë  Shkodër  brenda datës  20 Gusht 2020.


	1.3
	REZULTATET PËR FAZËN E VERIFIKIMIT PARAPRAK



Bashkia Shkodër në respektim të afatit ligjor do të shpallë në faqen zyrtare të internetit të Bashkisë Shkodër dhe në portalin e “Shërbimit  Kombëtar të Punësimit”, listën e kandidatëve që plotësojnë kushtet dhe kërkesat e posaçme për procedurën e lëvizjes paralele, si dhe datën, vendin dhe orën e saktë kur do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe    
kërkesat e   posaçme do të njoftohen individualisht (nëpërmjet  adresës së e-mail) për shkaqet e moskualifikimit.
Kandidatët e pakualifikuar kanë të drejtë të paraqesin ankesat brenda 3 (tre ) ditëve   
nga data  e njoftimit.

	1.4
	FUSHAT E NJOHURIVE, AFTËSITË DHE CILËSITË MBI TË CILAT 
DO TË ZHVILLOHET INTERVISTA



Kandidatët do të testohen në lidhje me njohuritë mbi :

· Ligjin nr. 139/2015 “Për Vetëqeverisjen Vendore ” ,
· Ligjin nr. 152/2013 "Për nëpunësin civil", i ndryshuar;,
· Ligjin nr.119/2014  datë 18.09.2014 “Për të drejtën e informimit”,
· Ligji nr.9131 datë 08.06.2003 “Për rregullat e etikës në administratën publike”,
· Ligjin nr.9367 datë 07.04.2005, “Për parandalimin e konfliktit të interesave në ushtrimin e funksioneve publike” i ndryshuar 
· Ligjin nr. 10296, date 8.7.2010, “Për menaxhimin financiar dhe kontrollin”, i  ndryshuar, 


	1.5
	MËNYRA E VLERËSIMIT TË KANDIDATËVE



Kandidatët do të vlerësohen në lidhje me dokumentacionin e dorëzuar:

Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv ose për vlerësimet e rezultateve individale në punë në rastet kur procesi i çertifikimit nuk është kryer. 

Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:

a - Njohuritë, aftësitë, kompetencën në lidhje me përshkrimin e pozicionit të punës;
b - Eksperiencën e tyre të mëparshme;
c - Motivimin, aspiratat dhe pritshmëritë e tyre për karrierën;

Totali i pikëve për këtë vlerësim është 60 pikë.

	1.6
	DATA E DALJES SË REZULTATEVE TË KONKURIMIT DHE 
MËNYRA E KOMUNIKIMIT



Në përfundim të vlerësimit të kandidatëve, Bashkia Shkodër do të shpallë fituesin në faqen zyrtare dhe në portalin e “Shërbimit Kombëtar të Punësimit”. Të gjithë kandidatët  pjesëmarrës  në  këtë  proçedurë  do të  njoftohen  individualisht në  mënyrë elektronike  për rezultatet (nëpërmjet  adresës së e-mail)

	2
	NGRITJA NE DETYRE


1 
Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se është ende vakant, ai është i vlefshëm për konkurimin nëpërmjet procedurës së ngritjes në detyrë. 

Për këtë proçedurë kanë të drejtë të aplikojnë vetëm nëpunësit civilë të një kategorie paraardhëse (vetëm një kategori më e ulët ), të punësuar në të njëjtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin e lirë.

	2.1
	KUSHTET QË DUHET TË PLOTËSOJË KANDIDATI NË 
PROCEDURËN E NGRITJES NË DETYRË DHE KRITERET E 
VEÇANTA



Kushtet që duhet të plotësojë kandidati në procedurën e ngritjes në detyrë janë:

a - Të jetë nëpunës civil i konfirmuar në kategorinë III-a ;
b - Të mos ketë masë disiplinore në fuqi;
c - Të ketë të paktën vlerësimin e fundit “mirë” apo “shumë mirë”.

Kandidatët duhet të plotësojnë kriteret e veçanta si vijon:

a - Të zotërojnë diplomë të nivelit "Master Shkencor" në Shkencat Juridike.     
      Edhe diploma e nivelit "Bachelor" duhet të jetë në të njëjtën fushë;
b - Të kenë të paktën 5 vite përvojë pune në këtë profesion ;


	2.2
	DOKUMENTACIONI, MËNYRA DHE AFATI I DORËZIMIT




Kandidatët që aplikojnë duhet të dorëzojnë dokumentat si më poshtë:

1.    Jetëshkrim i plotësuar në përputhje me dokumentin tip ;
2. Fotokopje të diplomës dhe listës së notave (përfshirë edhe diplomën bachelor);
3. Fotokopje të librezës së punës (të gjitha faqet që vërtetojnë eksperiencën në  punë);
4. Fotokopje të letërnjoftimit (ID);
5. Vërtetim të gjendjes shëndetësore;
6. Vertetim të gjendjes gjyqësore/ Vetëdeklarim të gjëndjes gjyqësore;
7. Vertetim per mosndjekje penale nga organet gjyqesore (gjykate dhe prokurori)
8. Vlerësimin e fundit nga eprori direkt;
9. Vërtetim nga Institucioni që nuk ka masë displinore në fuqi.
10. Cdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetë shkrimin tuaj;
11. Lista e dokumentave të sipërcituar të jetë e inventarizuar dhe e nënshkruar nga kandidati.

Aplikimi dhe dorëzimi i dokumentave bëhet  pranë  Zyrës me një Ndalesë në  Bashkinë  Shkodër  brenda dates  26 Gusht 2020. 


	2.3
	REZULTATET PËR FAZËN E VERIFIKIMIT PARAPRAK



Bashkia Shkodër në respektim të afatit ligjor do të shpallë në faqen zyrtare të internetit të Bashkisë Shkodër dhe në portalin e “Shërbimit  Kombëtar të Punësimit”, listën e kandidatëve që plotësojnë kushtet dhe kërkesat e posaçme për procedurën e lëvizjes paralele, si dhe datën, vendin dhe orën e saktë kur do të zhvillohet intervista.
Në të njëjtën datë kandidatët që nuk i plotësojnë kushtet e ngritjes në detyrë dhe    
kërkesat e   posaçme do të njoftohen individualisht (nëpërmjet   adresës së e-mail)  për shkaqet e moskualifikimit.
Kandidatët e pakualifikuar kanë të drejtë të paraqesin ankesat brenda 3 (tre ) ditëve   
 nga data  e njoftimit.

	2.4
	FUSHAT E NJOHURIVE, AFTËSITË DHE CILËSITË MBI
 TË CILAT DO TË ZHVILLOHET TESTIMI DHE INTERVISTA



Kandidatët do të testohen me shkrim në lidhje me njohuritë mbi :

-     Ligjin nr. 139/2015 “Për Vetëqeverisjen Vendore ” ,
· Ligjin nr. 152/2013 "Për nëpunësin civil", i ndryshuar;,
· Ligjin nr.119/2014  datë 18.09.2014 “Për të drejtën e informimit”,
· Ligji nr.9131 datë 08.06.2003 “Për rregullat e etikës në administratën publike”,


· Ligjin nr.9367 datë 07.04.2005, “Për parandalimin e konfliktit të interesave në ushtrimin e funksioneve publike” i ndryshuar ,
· Ligjin nr. 119/2014 “Për të drejtën e informimit” ,
· Ligjin nr. 68/2017 “Për financat e vetëqeverisjes vendore”
· Ligjin nr. 10296, date 8.7.2010, “Për menaxhimin financiar dhe kontrollin”, i  ndryshuar, 

Kandidatët gjatë intervistës së strukturuar me gojë do të vlerësohen në lidhje me:

- Njohuritë, aftësitë, kompetencën në lidhje me përshkrimin e pozicionit të punës;
- Eksperiencën e tyre të mëparshme;
- Motivimin, aspiratat dhe pritshmëritë e tyre për karrierën.

	2.5
	MËNYRA E VLERËSIMIT TË KANDIDATËVE



Kandidatët do të vlerësohen në lidhje me:

a- Vlerësimin me shkrim, deri në 40 pikë;
b- Intervistën e strukturuar me gojë që konsiston në motivimin, aspiratat dhe pritshmëritë e tyre 
     për karrierën, deri në 40 pikë;
c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura 
     me fushën, deri në 20 pikë.

	2.6
	DATA E DALJES SË REZULTATEVE TË KONKURIMIT DHE MËNYRA 
E KOMUNIKIMIT



Në përfundim të vlerësimit të kandidatëve, Bashkia Shkodër do të shpallë fituesin në faqen zyrtare dhe në portalin “Shërbimi Kombëtari Punësimit”. Të gjithë kandidatët pjesëmarrës  fitues apo jofitues në këtë proçedurë do të njoftohen  individualisht në mënyrë elektronike , për rezultatet (nëpërmjet adresës së e-mail).

	
Të gjithë kandidatët që aplikojnë për procedurën e ngritjes në detyrë, do të marrin informacion në faqen zyrtare të Bashkisë Shkodër,për fazat e mëtejshme të procedurës.
-  për datën e daljes së rezultateve të verifikimit paraprak,
-  datën, vendin dhe orën ku do të zhvillohet konkurimi;
Për të marrë këtë informacion, kandidatët duhet të vizitojnë në mënyrë të vazhdueshme faqen  zyrtare të Bashkisë Shkodër.



KRYETAR

Voltana ADEMI
ME VENDIM DELEGIMI
        ZV/KRYETAR

       Emilja KOLIQI

Adresa: Rr. 13 Dhjetori, Nr.1  Shkodër, web: www.bashkiashkoder.gov.al, e-mail: info@bashkiashkoder.gov.al, 

